[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Sillama\u0308e ku\u0308sib Ida-Virumaa programmist toetust reisisadama rajamiseks"}, {"text_idx": "#000004", "text": "Sillama\u0308e linnapea To\u0303nis Kalberg saatis riigihalduse ministrile ja majandusministrile kirja, milles palub na\u0308ha Ida-Virumaa programmis toetatava tegevusena ette Sillama\u0308e reisisadama rajamist."}, {"text_idx": "#000005", "text": "Sillama\u0308e sadam tegutseb praegu kaubasadamana, mis on vo\u0303imeline ka\u0308itlema ko\u0303iki kaupu. Sadama ehitamise algusest mo\u0308o\u0308dub sel aastal 15 aastat. Selle ajaga on Sillama\u0308e sadamast saanud Eesti suurim transiidisadam ja sadama areng ja\u0308tkub Kalbergi kinnitusel kiires tempos."}, {"text_idx": "#000006", "text": "\"Kindlasti kinnitavad need faktid ka asjaolu, et sadama asukoht on soodne, et to\u0308o\u0308 on ha\u0308sti organiseeritud ja sadama la\u0308hedus Eesti Vabariigi \u2013 Vene Fo\u0308derastiooni piirile loob kaupade liikumiseks ha\u0308id vo\u0303imalusi,\" loetleb linnapea oma kirjas."}, {"text_idx": "#000007", "text": "Piirkondade konkurentsivo\u0303ime tugevdamise programmi toetusel rekonstrueeriti Sillama\u0308e mere puiestee kui ajaloolise kesklinna peamine ta\u0308nav, mis u\u0308htlasi u\u0308hendab kesklinna mererannaga. Samast programmist on eraldatud toetus rannapromenaadi rajamiseks \u2013 see u\u0308hendaks rajatavat reisisadamat ja jahisadamat linnakeskusega ja looks reisijate vastuvo\u0303tuks vajaliku keskkonna."}, {"text_idx": "#000008", "text": "Transiitteede meetmest taotleb Sillama\u0308e linn reisisadamat ja maanteed u\u0308hendava linnata\u0308nava rekonstrueerimist. Ja\u0308rgmisena on kavas reisikai ko\u0303rvale jahisadama rajamine. \"Seega toetavad ka teised, nii linna kui riigi tegevused reisikai rajamist ja u\u0308ldised eeldused reisikai ehituseks on ta\u0308idetud,\" ro\u0303hutab Kalberg."}, {"text_idx": "#000009", "text": "Ta kinnitab, et reisikai rajamine on prioriteetne nii linna kui maakonna arengudokumentide ja\u0308rgi, seejuures on nimetatud arengudokumentide kohaselt Sillama\u0308e ma\u0308a\u0308ratletud maakonna mereva\u0308ravana ja reisiliikluse avamise hinnatav sotsiaalmajanduslik mo\u0303ju suur."}, {"text_idx": "#000010", "text": "Reisisadama ja sellele lisanduva jahisadama rajamine to\u0303stab Sillama\u0308e meeri so\u0303nul kogu regiooni konkurentsivo\u0303imet, atraktiivsust ja tuntust, soodustab eksporti, parandab elanike elukvaliteeti ja puhkevo\u0303imalusi, suurendab to\u0308o\u0308ho\u0303ivet, pidurdab va\u0308ljara\u0308nnet \u2013 need ko\u0303ik on otseselt programmi eesma\u0308rkidele suunatud tegurid."}, {"text_idx": "#000011", "text": "\"Sillama\u0308e reisisadama rajamine on maakonna arengule olulise mo\u0303juga, ta\u0308idab valitsuse tegevusprogrammi ja kavandatava Ida-Virumaa programmi eesma\u0308rke ning tuleb Ida-Virumaa programmis toetatava tegevusena ette na\u0308ha,\" so\u0303nastas To\u0303nis Kalberg."}, {"text_idx": "#000012", "text": "Sillama\u0308e loodab rannapromenaadiga elavdada turismimajandust"}, {"text_idx": "#000013", "text": "Valitsus taotleb Ida-Virumaa programmi veel 10 miljonit eurot"}, {"text_idx": "#000014", "text": "Graafik: riik suunab Ida-Virumaale 200 miljonit eurot"}, {"text_idx": "#000017", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000024", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000028", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000029", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000030", "text": "Rootsis sai ulatuslikus teevaringus mitu inimest kannatada"}, {"text_idx": "#000031", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000034", "text": "Su\u0308gise algusega tulevad jahedamad ilmad"}, {"text_idx": "#000038", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000042", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000044", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000047", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]